ธกส.เห็นชอบ‘อภิรมย์’ ขึ้นเป็นผู้จัดการคนใหม่
โพสต์ทูเดย์ - “อภิรมย์” ขึ้นแท่นเอ็มดี ธ.ก.ส. เริ่มทำหน้าที่หนุนนโยบายรัฐบาล 2 พ.ค. 2560
29 ต.ค. 2565

โพสต์ทูเดย์ - “อภิรมย์” ขึ้นแท่นเอ็มดี ธ.ก.ส. เริ่มทำหน้าที่หนุนนโยบายรัฐบาล 2 พ.ค. 2560
นายสุวิชญ โรจนวานิช ผู้อำนวยการสำนักงานบริหารหนี้สาธารณะ (สบน.) ประธานกรรมการสรรหาผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) คนใหม่ เปิดเผยว่า คณะกรรมการ ธ.ก.ส. ที่มี นายอภิศักดิ์ ตันติวรวงศ์ รมว.คลัง เป็นประธาน ได้เห็นชอบผู้ที่จะมาเป็นผู้จัดการของธนาคารคนใหม่แล้ว ตามที่คณะกรรมการสรรหาเสนอรายชื่อขึ้นไป 1 คน
ทั้งนี้ ว่าที่ผู้จัดการ ธ.ก.ส.คนใหม่ ยังเจรจาผลตอบแทนเป็นที่เรียบร้อยแล้ว และอยู่ระหว่างผลการตรวจสอบประวัติจากธนาคารแห่งประเทศไทย (ธปท.) หลังจากนั้นทางคณะกรรมการสรรหา ก็จะเสนอชื่อให้คณะกรรมการของธนาคารเห็นชอบอีกครั้งหนึ่ง โดยผู้จัดการคนใหม่จะเริ่มทำงานวันที่ 2 พ.ค. 2560 เพราะผู้จัดการคนเก่าจะทำงานวันสุดท้ายถึงวันที่ 1 พ.ค. 2559
แหล่งข่าวจากกระทรวงการคลัง เปิดเผยว่า นายอภิรมย์ สุขประเสริฐ รองผู้จัดการ ธ.ก.ส. เป็นผู้ที่กรรมการสรรหาเลือกให้เป็นผู้จัดการ ธ.ก.ส.คนใหม่ โดยการคัดสรรครั้งนี้มีผู้สมัคร 4-5 คน มีนายอภิรมย์เป็นคนในคนเดียวที่ลงสมัคร ส่วนที่เหลือเป็นคนนอก หลังจากตรวจคุณสมบัติและให้แสดงวิสัยทัศน์ มีนายอภิรมย์คนเดียวที่ผ่านการคัดสรรและเสนอชื่อให้คณะกรรมการของธนาคารเห็นชอบ
นอกจากนี้ นายอภิรมย์ยังเป็นผู้บริหารที่ทำงานรับผิดชอบสนับสนุนนโยบายของรัฐบาลมาตลอด จึงเป็นคนในที่เหมาะสมที่จะรับงานต่อจากนายลักษณ์ วจนานวัช ผู้จัดการ ธ.ก.ส. ซึ่งเป็นคนในและอยู่ในตำแหน่ง 2 วาระ ซึ่งจะทำให้การทำงานของธนาคารโดยเฉพาะการสนับสนุนนโยบายของรัฐบาลมีความต่อเนื่อง